ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
2018 സെപ്റ്റംബര് 29നു ന്യൂഡെല്ഹിയില് നടക്കുന്ന വിദ്യാഭ്യാസ പുനരുത്ഥാനത്തിനായുള്ള അക്കാദമിക നേതൃസമ്മേളനം പ്രധാനമന്ത്രി ഉദ്ഘാടനം ചെയ്യും
2018 സെപ്റ്റംബര് 29നു ന്യൂഡെല്ഹിയില് വിജ്ഞാന് ഭവനില് നടക്കുന്ന വിദ്യാഭ്യാസ പുനരുത്ഥാനത്തിനായുള്ള അക്കാദമിക നേതൃ സമ്മേളനം പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്യും. സമ്മേളനത്തില് 350ലേറെ സര്വകലാശാലകളുടെ വൈസ് ചാന്സലര്മാരും ഡയറക്ടര്മാരും പങ്കെടുക്കും. യു.ജി.സി., എ.ഐ.സി.ടി.ഇ., ഐ.സി.എസ്.എസ്.ആര്., ഐ.ജി.എന്.സി.എ., ഐ.ജി.എന്.ഒ.യു., ജെ.എന്.യു., എസ്.ജി.ടി. സര്വകലാശാല എന്നിവ ചേര്ന്നാണു സമ്മേളനം സംഘടിപ്പിക്കുന്നത്.
ഇന്ത്യന് വിദ്യാഭ്യാസ സമ്പ്രദായം നേരിടുന്ന വെല്ലുവിളികളെ നേരിടുകയും ഒപ്പം അക്കാദമിക മികവു യാഥാര്ഥ്യമാക്കാനും വിദ്യാഭ്യാസരംഗത്തെ നിയന്ത്രിക്കാനും ഉതകുംവിധം മാതൃകാപരമായ പരിവര്ത്തനം സാധ്യമാക്കുന്നതിനായി പദ്ധതി തയ്യാറാക്കുകയും ചെയ്യാന് ഉദ്ദേശിച്ചുള്ളതാണു സമ്മേളനം.
രാവിലെ പത്തരയ്ക്കു ബഹുമാനപ്പെട്ട പ്രധാനമന്ത്രി ഉദ്ഘാടനം ചെയ്യുന്ന സമ്മേളനത്തില് തുടര്ന്ന് എട്ടു വിഷയങ്ങളെ അധികരിച്ചുള്ള സെഷനുകള് നടക്കും.
1. പഠിതാക്കളെ കേന്ദ്രീകരിച്ചുള്ള വിദ്യാഭ്യാസത്തിനായി ബോധനശാസ്ത്രം മെച്ചപ്പെടുത്തുക- ഓരോരുത്തര്ക്കും അനുയോജ്യമായ വിധം പഠിക്കാന് സൗകര്യം ഒരുക്കുന്നതിനായി നിര്മിത ബുദ്ധിയുടെ ഉപയോഗം.
2. തൊഴില് തേടലില്നിന്നു തൊഴില് സൃഷ്ടിക്കലിലേക്ക്- നൂതനാശയങ്ങളുടെ കടന്നുവരവും സംരംഭകത്വും മെച്ചപ്പെടുത്തല്.
3. ഗവേഷണത്തിന്റെ മേന്മ മെച്ചപ്പെടുത്തല്- ഇന്ത്യയുടെ ആവശ്യകതകള്ക്ക് ഊന്നല്.
4. വിദ്യാഭ്യാസ സ്ഥാപനങ്ങള് യോജിച്ചു പ്രവര്ത്തിക്കല്- വായനശാലകള് പങ്കുവെക്കല്, അറിവു കൈമാറല് തുടങ്ങി അക്കാദമിക വിഭവങ്ങള് സമാഹരിക്കല്.
5. ഉള്ച്ചേര്ത്തുള്ളതും സമന്വിതവുമായ ക്യാംപസുകള് നിര്മിക്കല്- വിദ്യാര്ഥികള്ക്കു ക്യാംപസുമായി വൈകാരിക ബന്ധം വളര്ത്തുന്നതിനുള്ള പ്രവര്ത്തനങ്ങള് നടപ്പാക്കല്.
6. പങ്കാളിത്ത ഭരണ മാതൃകകള്- ഭരണനടപടികളില് വിദ്യാര്ഥികളുടെ പങ്കാളിത്തത്തിനു സൗകര്യമൊരുക്കല്.
7. സുദൃഢമായ സാമ്പത്തിക മാതൃകകള് കെട്ടിപ്പടുക്കല്- പൂര്വവിദ്യാര്ഥികളില്നിന്നും കോര്പറേറ്റ് മേഖലയിലെ സി.എസ്.ആറില്നിന്നും ഫണ്ട് ലഭ്യമാക്കുക വഴി ഗവണ്മെന്റ് ലഭ്യമാക്കുന്ന വിഭവങ്ങളിലുള്ള ന്യൂനത പരിഹരിക്കുക.
8. പ്രാപഞ്ചിക മൂല്യങ്ങളും ജീവിതനൈപുണ്യവും വിദ്യാഭ്യാസത്തിന്റെ ഭാഗമാക്കുക വഴി മൂല്യാധിഷ്ഠിത വിദ്യാഭ്യാസം പ്രോല്സാഹിപ്പിക്കല്.
മനുഷ്യ വിഭവശേഷി വികസന മന്ത്രി ശ്രീ. പ്രകാശ് ജാവദേക്കര് അധ്യക്ഷത വഹിക്കുന്ന സമാപനച്ചടങ്ങില് പരസ്പരം അംഗീകരിച്ച പ്രവര്ത്തന പദ്ധതിയെക്കുറിച്ച് എട്ടു ഗ്രൂപ്പുകളും അവതരണം നടത്തും. ഇതിനെ അധികരിച്ചു സമ്മേളനത്തില് നടക്കുന്ന ചര്ച്ചകളിലൂടെ രാജ്യത്തെ ഉന്നതവിദ്യാഭ്യാസ രംഗം മെച്ചപ്പെടുത്തുന്നതിന് ഉതകുന്ന സമഗ്രമായ കര്മപദ്ധതി രൂപപ്പെടുമെന്നാണു പ്രതീക്ഷിക്കുന്നത്.
(Visitor Counter : 78
ആരോഗ്യ, കുടുംബക്ഷേമ മന്ത്രാലയം
154.32 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജനുവരി 7, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 154.32 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
18.14 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 136
പ്രധാനമന്ത്രിയുടെ ഓഫീസ്
ഐക്യരാഷ്ട്ര പൊതുസഭയുടെ 77-ാം സമ്മേളന അധ്യക്ഷൻ സാബ കൊറോസി പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തി
ജലവിഭവങ്ങൾ കൈകാര്യംചെയ്യൽ, സംരക്ഷണം എന്നിവയുൾപ്പെടെ സമൂഹങ്ങൾക്കായുള്ള ഇന്ത്യയുടെ പരിവർത്തന സംരംഭങ്ങളെ സാബ കൊറോസി അഭിനന്ദിച്ചു
ആഗോള സ്ഥാപനങ്ങളെ പരിഷ്കരിക്കാനുള്ള ശ്രമങ്ങളിൽ ഇന്ത്യ മുൻപന്തിയിൽ നിൽക്കേണ്ടതിന്റെ പ്രാധാന്യത്തെക്കുറിച്ച് സാബ കൊറോസി സംസാരിച്ചു
ആഗോള പ്രശ്നങ്ങൾക്ക് പരിഹാരം കാണുന്നതിന് ശാസ്ത്ര-സാങ്കേതികവിദ്യയിൽ അധിഷ്ഠിതമായ പിജിഎയുടെ സമീപനത്തെ പ്രധാനമന്ത്രി അഭിനന്ദിച്ചു
സമകാലിക ഭൗമരാഷ്ട്രീയ യാഥാർഥ്യങ്ങൾ ശരിയായി പ്രതിഫലിപ്പിക്കുന്നതിന് യുഎൻ സുരക്ഷാസമിതി ഉൾപ്പെടെയുള്ള ബഹുമുഖ സംവിധാനം പരിഷ്കരിക്കേണ്ടതിന്റെ പ്രാധാന്യം പ്രധാനമന്ത്രി ഊന്നിപ്പറഞ്ഞു
ഐക്യരാഷ്ട്ര പൊതുസഭയുടെ  77-ാം സമ്മേളന അധ്യക്ഷൻ സാബ കൊറോസി ഇന്ന് പ്രധാനമന്ത്രി ശ്രീ നരേന്ദ്ര മോദിയുമായി കൂടിക്കാഴ്ച നടത്തി.
ജലവിഭവ പരിപാലനം, സംരക്ഷണം എന്നിവയുൾപ്പെടെ സമൂഹങ്ങൾക്കായുള്ള ഇന്ത്യയുടെ പരിവർത്തന സംരംഭങ്ങളെ കൂടിക്കാഴ്ചയിൽ സാബ കൊറോസി പ്രശംസിച്ചു. പരിഷ്കൃത ബഹുസ്വരതയിലേക്കുള്ള ഇന്ത്യയുടെ ശ്രമങ്ങളെ അംഗീകരിച്ച സാബ കൊറോസി, ആഗോള സ്ഥാപനങ്ങളെ പരിഷ്കരിക്കുന്നതിനുള്ള ശ്രമങ്ങളിൽ ഇന്ത്യ മുൻപന്തിയിൽ നിൽക്കേണ്ടതിന്റെ പ്രാധാന്യം ചൂണ്ടിക്കാട്ടി.
അധികാരമേറ്റതിനുശേഷമുള്ള ആദ്യ ഉഭയകക്ഷി സന്ദർശനം ഇന്ത്യയിലേക്കു നടത്തിയതിന് സാബ കൊറോസിക്ക് പ്രധാനമന്ത്രി നന്ദി പറഞ്ഞു. ആഗോള പ്രശ്നങ്ങൾക്ക് പരിഹാരം കാണുന്നതിന് ശാസ്ത്രത്തിലും സാങ്കേതികവിദ്യയിലും അധിഷ്ഠിതമായ സാബ കൊറോസിയുടെ സമീപനത്തെ അദ്ദേഹം അഭിനന്ദിച്ചു. യുഎൻ 2023 ജലസമ്മേളനം ഉൾപ്പെടെ 77-ാമത് യുഎൻ പൊതുസഭയിലെ അധ്യക്ഷപദത്തിന്റെ സമയത്ത് ഇന്ത്യയുടെ പൂർണ പിന്തുണ അദ്ദേഹം സാബ കൊറോസിക്ക് ഉറപ്പ് നൽകി.
സമകാലിക ഭൗമരാഷ്ട്രീയ യാഥാർഥ്യങ്ങൾ ശരിയായി പ്രതിഫലിപ്പിക്കുന്നതിന് യുഎൻ സുരക്ഷാസമിതി ഉൾപ്പെടെയുള്ള ബഹുമുഖ സംവിധാനം പരിഷ്കരിക്കേണ്ടതിന്റെ പ്രാധാന്യം പ്രധാനമന്ത്രി ഊന്നിപ്പറഞ്ഞു.
--NS--
(
ആഭ്യന്തരകാര്യ മന്ത്രാലയം
2021 ലെ പത്മ പുരസ്കാരങ്ങള്ക്കുള്ള നാമനിര്ദേശങ്ങള് നാളെ വരെ സമര്പ്പിക്കാം
റിപ്പബ്ലിക് ദിനാഘോഷങ്ങളോടനുബന്ധിച്ച് പ്രഖ്യാപിക്കുന്ന 2021 ലെ പത്മ പുരസ്കാരങ്ങള്ക്കുള്ള ഓണ്ലൈന് നാമനിര്ദേശങ്ങള്/ശുപാര്ശകള് നാളെ  വരെ സമര്പ്പിക്കാം. പത്മ പുരസ്കാര പോര്ട്ടലായ https://padmaawards.gov.in ല് ഓണ്ലൈന് ആയി വേണം നാമനിര്ദേശങ്ങളും ശുപാര്ശകളും സമര്പ്പിക്കാന്.
പത്മ പോര്ട്ടലില് നല്കിയിരിക്കുന്ന മാതൃക അനുസരിച്ചു സമര്പ്പിക്കേണ്ട നാമനിര്ദേശത്തിലും/ ശിപാര്ശയിലും ആവശ്യമായ എല്ലാ വിവരങ്ങളും നല്കേണ്ടതാണ്. നാമനിര്ദേശം ചെയ്യപ്പെടുന്ന വ്യക്തി, തന്റെ മേഖലയില് കൈവരിച്ച നേട്ടങ്ങളും, നല്കിയ സേവനങ്ങളും ഉള്പ്പെടുത്തി എണ്ണൂറു വാക്കില് കവിയാത്ത ഒരു വിവരണം ഇതിനോടൊപ്പം സമര്പ്പിക്കണം.
ഇതുസംബന്ധിച്ച കൂടുതല് വിവരങ്ങള് ആഭ്യന്തരമന്ത്രാലയത്തിന്റെ വെബ്സൈറ്റായ  ലെ, 'പുരസ്കാരങ്ങളും മെഡലുകളും' എന്ന ശീര്ഷകത്തിനു താഴെ ലഭ്യമാണ്. പുരസ്കാരങ്ങള് സംബന്ധിച്ച നിയമങ്ങളും ചട്ടങ്ങളും
https://padmaawards.gov.in/AboutAwards.aspx. എന്ന ലിങ്കില് ലഭ്യമാണ്.
വിവിധ മേഖലകളില് സ്തുത്യര്ഹവും വിശിഷ്ടവുമായ സേവനം കാഴ്ചവയ്ക്കുന്നവര്ക്കായി നല്കുന്ന പദ്മ പുരസ്കാരങ്ങള്ക്ക് 1954ല് ആണ് തുടക്കമിട്ടത്. ഡോക്ടര്മാര്, ശാസ്ത്രജ്ഞര് എന്നിവരൊഴികെ പൊതുമേഖലാ സ്ഥാപനങ്ങളിലടക്കം ജോലിചെയ്യുന്ന ഗവണ്മെന്റ് ജീവനക്കാര്ക്ക് പദ്മ പുരസ്കാരങ്ങള്ക്ക് അപേക്ഷിക്കാന് അര്ഹതയില്ല.
പ്രധാനമന്ത്രിയുടെ ഓഫീസ്
ശ്രീ ജഗദീഷ് ധക്കറുടെ വിയോഗത്തില് പ്രധാനമന്ത്രി അനുശോചിച്ചു
പ്രധാനമന്ത്രിയുടെ ഓഫീസിലെ പിആര്ഒ ശ്രീ ജഗദീഷ് ധക്കറുടെ വിയോഗത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
'പി.എം.ഒയിലെ പിആര്ഒ ശ്രീ ജഗദീഷ് താക്കറിന്റെ മരണത്തില് അതിയായി ദുഃഖിക്കുന്നു. ജഗദീഷ്ഭായി ഒരു മുതിര്ന്ന പത്രപ്രവര്ത്തകനായിരുന്നു. ഗുജറാത്തിലും ദല്ഹിയിലുമായി വര്ഷങ്ങളോളം അദ്ദേഹത്തോടൊപ്പം പ്രവര്ത്തിക്കാന് എനിക്ക് കഴിഞ്ഞു. സന്തോഷമുണ്ടായിരുന്നു. ലാളിത്യവും ഊഷ്മളതയും നിറഞ്ഞ പ്രകൃതമായിരുന്നു അദ്ദേഹത്തിന്റേത്.
നിരവധി പത്രപ്രവര്ത്തകര് വര്ഷങ്ങളായി ജഗദീഷ്ഭായിയുമായി നിരന്തരം ഇടപെട്ടു പ്രവര്ത്തിച്ചിരുന്നു. ഗുജറാത്തിലെ ഒട്ടേറെ മുഖ്യമന്ത്രിമാര്ക്കൊപ്പം അദ്ദേഹം മുന്പ് സേവനമനുഷ്ഠിച്ചിട്ടുണ്ട്. കഠിനാധ്വാനത്തിലൂടെയും അത്യധികം ശുഷ്കാന്തിയോടെയും തന്റെ ജോലിയില് മുഴുകിയിരുന്ന വിസ്മയകരമായ ഒരു വ്യക്തിയെ നമുക്ക് നഷ്ടമായി. അദ്ദേഹത്തിന്റെ കുടുംബാംഗങ്ങളെയും അഭ്യൂദയാകാംക്ഷികളെയും അനുശോചനമറിയിക്കുന്നു.' -പ്രധാനമന്ത്രി പറഞ്ഞു.
(GK MRD - 913
രാഷ്ട്രപതിയുടെ കാര്യാലയം
കാർഗിൽ വിജയ് ദിവസിൽ രാഷ്ട്രപതി ആർമി ആശുപത്രിക്ക് സംഭാവന നൽകി
ന്യൂഡൽഹി, ജൂലൈ 24, 2020
കാർഗിൽ യുദ്ധത്തിൽ ധീരമായി പോരാടി ജീവത്യാഗം ചെയ്ത സൈനികർക്ക് ശ്രദ്ധാഞ്ജലി അർപ്പിച്ച് കൊണ്ട് രാഷ്ട്രപതി ശ്രീ രാംനാഥ് കോവിന്ദ് ഇന്ന്  20 ലക്ഷം രൂപയുടെ ചെക്ക് ഡൽഹിയിലെ ആർമി ആശുപത്രിക്ക്  സമ്മാനിച്ചു. കോവിഡ്-19 പകർച്ചവ്യാധിയെ ഫലപ്രദമായി നേരിടാൻ ഡോക്ടർമാരെയും പാരാമെഡിക്കൽ വിഭാഗത്തെയും സഹായിക്കുന്ന ഉപകരണങ്ങൾ വാങ്ങാനാണിത്.
കോവിഡ് സാഹചര്യത്തിൽ രാഷ്ട്രപതി ഭവനിലെ സാധ്യമാവുന്ന ചെലവുകൾ ചുരുക്കിയാണ് ആർമി ആശുപത്രിക്കായി രാഷ്ട്രപതിയുടെ സംഭാവന.
ശസ്ത്രക്രിയയ്ക്കിടെ ആരോഗ്യ പ്രവർത്തകർക്കുള്ള ശ്വസനത്തിനും അണുബാധയിൽ നിന്ന് അവരെ സംരക്ഷിക്കാനുമുള്ള അത്യാധുനിക ഉപകരണങ്ങളായ പിഎപിആർ  യൂണിറ്റുകൾ വാങ്ങുന്നതിന് രാഷ്ട്രപതിയുടെ സംഭാവന ആർമി ആശുപത്രി ഉപയോഗിക്കും.
ആർമി ആശുപത്രി  ഇന്ത്യയിലെ സായുധ സേനയുടെ ഏറ്റവും മികച്ച മെഡിക്കൽ കെയർ സെന്ററാണ്.
(Visitor Counter : 179
ഉപരാഷ്ട്രപതിയുടെ കാര്യാലയം
രാഷ്ട്രത്തിന് ഉപരാഷ്ട്രപതിയുടെ ഓണ സന്ദേശം
ന്യൂഡൽഹി :ആഗസ്റ്റ് 28, 2023
നമ്മുടെ നാട്ടിലെ ജനങ്ങൾക്ക് ഓണത്തിന്റെ സന്തോഷകരമായ അവസരത്തിൽ ഞാൻ എന്റെ ഊഷ്മളമായ ആശംസകൾ നേരുന്നു. ഐക്യത്തിന്റെയും വിളവെടുപ്പിന്റെയും സാംസ്കാരിക സമൃദ്ധിയുടെയും ആഘോഷമാണ് ഓണം.ഇത് സമൂഹത്തെ പാരമ്പര്യങ്ങളുടെ നൂലിഴകളാൽ ബന്ധിപ്പിച്ചിരിക്കുന്നു.
മഹാബലി ചക്രവർത്തിയുടെ സ്മരണയ്ക്കായി ആഘോഷിക്കുന്ന ഓണം, പരോപകാരത്തിന്റെയും അനുകമ്പയുടെയും ത്യാഗത്തിന്റെയും കാലാതീതമായ മൂല്യങ്ങളുടെ ഉജ്ജ്വലമായ ഓർമ്മപ്പെടുത്തലായി വർത്തിക്കുന്നു. നമ്മുടെ കർഷക സമൂഹത്തിന്റെ അശ്രാന്ത പരിശ്രമത്തെ ആദരിക്കുന്നതിനും പ്രകൃതി മാതാവിന്റെ അനുഗ്രഹത്തിന് നന്ദി പ്രകടിപ്പിക്കുന്നതിനുമുള്ള ഒരു സന്ദർഭം കൂടിയാണിത്.
ഓണത്തിന്റെ ചൈതന്യം എല്ലാവരുടെയും ജീവിതത്തിൽ സന്തോഷവും സമൃദ്ധിയും നൽകട്ടെ.
(Visitor Counter : 66
രാജ്യരക്ഷാ മന്ത്രാലയം
എംവി കവരത്തി കപ്പലിലെ തീപിടുത്തം : രക്ഷാ ദൗത്യവുമായി ഭാരതീയ തീര സംരക്ഷണ സേന
തീപിടുത്തത്തെ തുടര്ന്ന് എന്ജിന് തകരാറിലായ എംവി കവരത്തി എന്ന കപ്പലിലെ യാത്രക്കാരെയും ജീവനക്കാരെയും തീര സംരക്ഷണ സേന സുരക്ഷിതമായി കരയിലെത്തിച്ചു. വിവരമറിഞ്ഞയുടനെ ഭാരതീയ തീര സംരക്ഷണ സേനയുടെ കവരത്തി ജില്ലാ ആസ്ഥാനം ദ്രുതഗതിയില് അവരുടെ സമര്ഥ് എന്ന കപ്പലിനെ എംവി കവരത്തിയെ സഹായിക്കാന് രക്ഷാപ്രവര്ത്തന മേഖലയിലേക്ക് തിരിച്ചു വിടുകയായിരുന്നു.
624 യാത്രക്കാരും 85 ജീവനക്കാരുമായി കവരത്തിയില് നിന്ന് ആന്ഡ്രോത്തിലേക്കുള്ള യാത്രയിലായിരുന്ന എംവി കവരത്തിയുടെ എഞ്ചിന് റൂമില് വന് തീപിടിത്തം ഉണ്ടായതായി ലക്ഷദ്വീപ് ഡെവലപ്മെന്റ് കോഓപ്പറേഷന് ലിമിറ്റഡ് മുംബൈ കോസ്റ്റ് ഗാര്ഡ് മാരിടൈം റെസ്ക്യൂ കോര്ഡിനേഷന് സെന്ററില് അറിയിക്കുകയായിരുന്നു. കപ്പല് ജീവനക്കാര് തീ നിയന്ത്രണ വിധേയമാക്കിയെങ്കിലും എന്ജിന് തകരായ കപ്പല് കടലില് കുടുങ്ങി. തീര സംരക്ഷണ സേന കപ്പലെത്തിയെങ്കിലും എംവി കവരത്തിയുടെ രക്ഷാപ്രവര്ത്തനത്തിനുള്ള വാതില് തകരാറിലായതിനാല് യാത്രക്കാരെ ഒഴിപ്പിക്കാന് കഴിഞ്ഞില്ല. തുടര്ന്ന് വലിയ കപ്പലായ കവരത്തിയെ വലിച്ചു കൊണ്ട് പോകാന് തീര സംരക്ഷണ സേനയുടെ കപ്പലിന് സാങ്കേതിക തടസങ്ങള് ഉണ്ടായിരുന്നിട്ടും യാത്രക്കാരുടെ സുരക്ഷ കണക്കിലെടുത്തു കപ്പലിനെ കരക്കെത്തിച്ചു.
(. തീര സംരക്ഷണ സേന കപ്പലില് തയ്യാറാക്കിയ ഭക്ഷണ പൊതികളും അവശ്യ പ്രഥമ ശുശ്രൂഷ സഹായങ്ങളും എംവി കവരത്തിക്കു ലഭ്യമാക്കി കപ്പലിലുളളവരെ സുരക്ഷിതമായി ബുധനാഴ്ച രാവിലെ ആന്ഡ്രോത്തില് എത്തിത്തിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: സെപ്തംബർ 20, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 216.83 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 13,10,410 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 47,379 പേർ; ചികിത്സയിലുള്ളത് ആകെ രോഗബാധിതരുടെ 0.11%
കഴിഞ്ഞ 24 മണിക്കൂറിനിടെ 4,676 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,39,67,340 ആയി; രോഗമുക്തി നിരക്ക് 98.71%
(കഴിഞ്ഞ 24 മണിക്കൂറിൽ 4,043 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 1.37%; പ്രതിവാര രോഗസ്ഥിരീകരണ നിരക്ക് 1.81%
ആകെ നടത്തിയത് 89.20 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,95,894 പരിശോധനകൾ
RRTN
മന്ത്രിസഭ
സമാധാനപൂര്ണമായ ആവശ്യങ്ങള്ക്കായി ബഹിരാകാശം ഉപയോഗപ്പെടുത്തുന്നതിനും പര്യവേക്ഷണം നടത്തുന്നതിനുമായി ഇന്ത്യയും സാവോ ടോം ആന്ഡ് പ്രിന്സിപ്പിയും തമ്മില് ഒപ്പുവെച്ച കരാര് സംബന്ധിച്ചു മന്ത്രിസഭ മുമ്പാകെ വിശദീകരിക്കപ്പെട്ടു
സമാധാനപൂര്ണമായ ആവശ്യങ്ങള്ക്കായി ബഹിരാകാശം ഉപയോഗപ്പെടുത്തുന്നതിനും പര്യവേക്ഷണം നടത്തുന്നതിനുമായി ഇന്ത്യയും സാവോ ടോം ആന്ഡ് പ്രിന്സിപ്പിയും തമ്മില് ഒപ്പുവെച്ച കരാര് സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുമ്പാകെ വിശദീകരിക്കപ്പെട്ടു. 2018 സെപ്റ്റംബര് ഏഴിനു ന്യൂഡെല്ഹിയില്വെച്ചാണു കരാര് ഒപ്പുവെക്കപ്പെട്ടത്.
മുഖ്യസവിശേഷതകള്:
1. ഭൂമിയുടെ റിമോട്ട് സെന്സിങ്, ഉപഗ്രഹ ആശയവിനിമയം, ഉപഗ്രഹ ദിശാനിര്ണയം, ബഹിരാകാശ ശാസ്ത്രം, ബഹിരാകാശ പര്യവേക്ഷണം എന്ന മേഖലകളില് പുതിയ പ്രവര്ത്തനങ്ങള് നടത്താനും പ്രയോഗ സാധ്യതകള് തേടാനും കരാര് സഹായകമാകും.
2. ബഹിരാകാശ സാങ്കേതിക വിദ്യ മാനവികതയുടെ നന്മയ്ക്കായി ഉപയോഗപ്പെടുത്തുന്നതിനുള്ള ഒരു കൂട്ടം സംയുക്ത പ്രവര്ത്തനങ്ങള് വികസിപ്പിച്ചെടുക്കുന്നതിനു കരാര് വഴിവെക്കും. ഇത് ഇരു രാജ്യങ്ങളിലെയം എല്ലാ മേഖലകള്ക്കും വിഭാഗങ്ങള്ക്കും നേട്ടമാകും.
പ്രധാന നേട്ടം:
ഭൂമിയുടെ റിമോട്ട് സെന്സിങ്, ഉപഗ്രഹ ആശയവിനിമയം, ഉപഗ്രഹ ദിശാനിര്ണയം, ബഹിരാകാശ ശാസ്ത്രം, ബഹിരാകാശ പര്യവേക്ഷണം എന്ന മേഖലകളില് പുതിയ പ്രവര്ത്തനങ്ങള് നടത്താനും പ്രയോഗ സാധ്യതകള് തേടാനും കരാര് സഹായകമാകും. ബഹിരാകാശ സാങ്കേതിക വിദ്യ മാനവികതയുടെ നന്മയ്ക്കായി ഉപയോഗപ്പെടുത്തുന്നതിനുള്ള ഒരു കൂട്ടം സംയുക്ത പ്രവര്ത്തനങ്ങള് വികസിപ്പിച്ചെടുക്കുന്നതിനു കരാര് വഴിവെക്കും. ഇത് ഇരു രാജ്യങ്ങളിലെയം എല്ലാ മേഖലകള്ക്കും വിഭാഗങ്ങള്ക്കും നേട്ടമാകും.
പശ്ചാത്തലം:
1. സാവോ ടോം ആന്ഡ് പ്രിന്സിപ്പിയുടെ ഭൗമശാസ്ത്രപരമായ സ്ഥാനം സംബന്ധിച്ച് ഐ.എസ്.ആര്.ഒ. പ്രാഥമിക പഠനം നടത്തുകയും ഇന്ത്യന് ഉപഗ്രഹ ഭൗമകേന്ദ്രം സ്ഥാപിക്കുന്നതിനു യോഗ്യമോ എന്നതു സംബന്ധിച്ചു ദേശീയ സുരക്ഷാ കൗണ്സില് സെക്രട്ടേറിയറ്റിനു റിപ്പോര്ട്ട് നല്കുകയും ചെയ്തിരുന്നു. അത്തരമൊരു കേന്ദ്രം സ്ഥാപിക്കുന്നതിനുള്ള സാമ്പത്തിക ബാധ്യത സംബന്ധിച്ചും റിപ്പോര്ട്ടില് വ്യക്തമാക്കിയിട്ടുണ്ട്. ഇന്ത്യയുമായ ബഹിരാകാശ രംഗത്തു സഹകരിക്കുന്നതിന് സാവോ ടോം ആന്ഡ് പ്രിന്സിപ്പി താല്പര്യം കാണിച്ചതിനെത്തുടര്ന്നു വിദേശകാര്യ മന്ത്രാലയവും  എന്.എസ്.സി.എസും  ബഹിരാകാശ വകുപ്പിന്റെ കാഴ്ചപ്പാടുകള് തേടിയതിനെത്തുടര്ന്നായിരുന്നു പഠനം നടത്തിയത്.
2. ഇതേത്തുര്ന്ന്, 2018 മാര്ച്ച് അവസാന വാരത്തില് ഇന്ത്യന് ബഹിരാകാശ പദ്ധതിയുടെ ഭൗമകേന്ദ്രം സാവോ-ടോം ആന്ഡ് പ്രിന്സിപ്പിയില് തുടങ്ങുന്നതിനായുള്ള ഉദ്ദേശ്യപത്രത്തില് ഇന്ത്യന് സ്പേസ് റിസര്ച്ച് ഓര്ഗനൈസേഷനു വേണ്ടി ചെയര്മാനും സോവോ ടോം ആന്ഡ് പ്രിന്സിപ്പിക്കുവേണ്ടി വിദേശകാര്യ, വിദേശ സമൂഹ മന്ത്രിയും ഒപ്പുവെച്ചിരുന്നു.
3. സാവോ ടോം ആന്ഡ് പ്രിന്സിപ്പിയുടെ ക്ഷണപ്രകാരം ഐ.എസ്.ആര്.ഒയുടെ വിദഗ്ധസംഘം പ്രസ്തുത രാജ്യം സന്ദര്ശിക്കുകയും കേന്ദ്രം സ്ഥാപിക്കുന്നതിന് അനുയോജ്യമായ സ്ഥലം കണ്ടെത്തുകയും ചെയ്തിരുന്നു. ഭൗമകേന്ദ്രം കെട്ടിപ്പടുക്കുന്നതു സവിശേഷമായ ജോലി ആയതിനാലും ഭൗമകേന്ദ്രത്തിന്റെ യഥാര്ഥ ഗുണം ലഭിക്കാന് അനുയോജ്യമായ സാങ്കേതിക ഘടകങ്ങള് ഉള്പ്പെടുത്തുകയും ഇരു രാജ്യങ്ങളും തമ്മില് മെച്ചപ്പെട്ട സഹകരണം സാധ്യമാവുകയും വേണമെന്നതിനാലും സമാധാനപൂര്ണമായ ആവശ്യങ്ങള്ക്കായി ബഹിരാകാശം ഉപയോഗപ്പെടുത്തുന്നതിനും പര്യവേക്ഷണം നടത്തുന്നതിനും ഉള്ള സഹകരണം' എന്ന തലവാചകത്തോടെ ബഹിരാകാശവുമായി ബന്ധപ്പെട്ട വിവിധ പ്രവര്ത്തനങ്ങള് നടത്തുന്നതിനും ചട്ടക്കൂടുണ്ടാക്കാന് ഇരു രാജ്യങ്ങളും തയ്യാറാവുകയായിരുന്നു.
ND / AKA MRD - 960
പ്രധാനമന്ത്രിയുടെ ഓഫീസ്
ഇന്ത്യ-ഫിൻലൻഡ് വെർച്വൽ ഉച്ചകോടി
പ്രധാനമന്ത്രി ശ്രീ നരേന്ദ്ര മോദിയും ഫിൻലൻഡ് പ്രധാനമന്ത്രി സന്ന മാരിനും തമ്മിൽ വെർച്വൽ ഉച്ചകോടി നടത്തി. ഉഭയകക്ഷി പ്രശ്നങ്ങളും പരസ്പര താൽപ്പര്യമുള്ള മറ്റ് പ്രാദേശിക, ബഹുമുഖ വിഷയങ്ങളും ചർച്ച ചെയ്തു.
ഇന്ത്യയും ഫിൻലൻഡും തമ്മിലുള്ള അടുത്ത ബന്ധം ജനാധിപത്യത്തിന്റെ പങ്കിട്ട മൂല്യങ്ങൾ, നിയമവാഴ്ച, സമത്വം, ആശയസ്വാതന്ത്ര്യം, മനുഷ്യാവകാശങ്ങളോടുള്ള ആദരം എന്നിവ അടിസ്ഥാനമാക്കിയുള്ളതാണെന്ന് ഇരു നേതാക്കളും അഭിപ്രായപ്പെട്ടു. ബഹുമുഖത്വം, നിയമങ്ങൾ അടിസ്ഥാനമാക്കിയുള്ള അന്താരാഷ്ട്ര ക്രമം, സുസ്ഥിര വികസനം, കാലാവസ്ഥാ വ്യതിയാനത്തെ ചെറുക്കുക എന്നിവയ്ക്കായി പ്രവർത്തിക്കാനുയുള്ള ശക്തമായ പ്രതിബദ്ധത ഇരു രാജ്യങ്ങളും ഊന്നിപ്പറഞ്ഞു.
നിലവിലെ ഉഭയകക്ഷി ഇടപെടലുകൾ ഇരു നേതാക്കളും അവലോകനം ചെയ്യുകയും വ്യാപാരം, നിക്ഷേപം, നവീകരണം, വിദ്യാഭ്യാസം, നിർമ്മിതബുദ്ധി 5 ജി / 6 ജി, ക്വാണ്ടം കമ്പ്യൂട്ടിംഗ് എന്നിവയുൾപ്പെടെയുള്ള വളർന്നുവരുന്ന സാങ്കേതികവിദ്യകളുമായി ബന്ധം കൂടുതൽ വിപുലീകരിക്കാനും വൈവിധ്യവത്കരിക്കാനുമുള്ള ആഗ്രഹം പ്രകടിപ്പിച്ചു.
ശുദ്ധവും ഹരിതവുമായ സാങ്കേതികവിദ്യകളിൽ ഫിൻലൻഡിന്റെ പ്രധാന പങ്കിനെ പ്രധാനമന്ത്രി മോദി അഭിനന്ദിച്ചു. സുസ്ഥിര വികസനത്തിലേക്കുള്ള ഇന്ത്യയുടെ നീക്കത്തിൽ പങ്കാളിയാകാൻ ഫിന്നിഷ് കമ്പനികൾക്ക് കഴിയുമെന്ന് അദ്ദേഹം പറഞ്ഞു. ഈ സാഹചര്യത്തിൽ, പുനരുപയോഗ ഊർജ്ജം , ജൈവ ഊർജ്ജം , സുസ്ഥിരത, എഡ്യൂ-ടെക്, ഫാർമ, ഡിജിറ്റൈസേഷൻ തുടങ്ങിയ മേഖലകളിൽ മെച്ചപ്പെട്ട സഹകരണം അദ്ദേഹം നിർദ്ദേശിച്ചു.
ഇന്ത്യ-യൂറോപ്യൻ യൂണിയൻ പങ്കാളിത്തം, ആർട്ടിക് മേഖലയിലെ സഹകരണം, ലോക വ്യാപാര സംഘടന , യുഐക്യ രാഷ്ട്ര സഭയുടെ പരിഷ്കാരങ്ങൾ എന്നിവയുൾപ്പെടെ പ്രാദേശികവും ആഗോളവുമായ വിഷയങ്ങളിൽ നേതാക്കൾ അഭിപ്രായങ്ങൾ കൈമാറി. ആഫ്രിക്കയിലെ വികസന പ്രവർത്തനങ്ങൾ ഏറ്റെടുക്കുന്നതിൽ ഇന്ത്യയ്ക്കും ഫിൻലാൻഡിനും സഹകരിക്കാനുള്ള സാധ്യത ഇരുപക്ഷവും രേഖപ്പെടുത്തി.
അന്താരാഷ്ട്ര സൗരോർജ്ജ സഖ്യം , ദുരന്ത പ്രതിരോധ നിർമ്മിതിയ്ക്കായുള്ള കൂട്ടായ്മ  എന്നിവയിൽ ചേരാൻ പ്രധാനമന്ത്രി മോദി ഫിൻലൻഡിനെ ക്ഷണിച്ചു.
ഇരു രാജ്യങ്ങളും കോവിഡ് -19 അവസ്ഥയെക്കുറിച്ചും ബന്ധപ്പെട്ട വാക്സിനേഷൻ യജ്ഞങ്ങളെ കുറിച്ചും ചർച്ച ചെയ്യുകയും എല്ലാ രാജ്യങ്ങളിലുമുള്ള വാക്സിനുകൾ അടിയന്തിരവും താങ്ങാനാവുന്നതുമാക്കുന്നതിനായുള്ള ആഗോള ശ്രമങ്ങളുടെ പ്രാധാന്യം ഊന്നിപ്പറയുകയും ചെയ്തു.
പോർട്ടോയിൽ നടക്കാനിരിക്കുന്ന ഇന്ത്യ-യൂറോപ്യൻ യൂണിയൻ നേതാക്കളുടെ യോഗത്തിലും ഇന്ത്യ-നോർഡിക് ഉച്ചകോടിയിലും ഇരു നേതാക്കളും നേരിട്ടുള്ള കൂടിക്കാഴ്ച നടത്തും.
പ്രധാനമന്ത്രിയുടെ ഓഫീസ്
ഒളിമ്പിക്സിനുള്ള തയ്യാറെടുപ്പുകൾ അവലോകനം ചെയ്യുന്നതിനായി പ്രധാനമന്ത്രിയുടെ അധ്യക്ഷതയിൽ യോഗം ചേർന്നു
സ്പോർട്സ് നമ്മുടെ ദേശീയ സ്വഭാവത്തിന്റെ ഹൃദയഭാഗത്താണ്, ഒപ്പം നമ്മുടെ യുവാക്കൾ കായികവും ശക്തവും ഊർജ്ജസ്വലവുമായ ഒരു സംസ്കാരം സൃഷ്ടിക്കുന്നു: പ്രധാനമന്ത്രി
135 കോടി ഇന്ത്യക്കാരുടെ ആശംസകൾ ഒളിമ്പിക്സിൽ പങ്കെടുക്കുന്ന നമ്മുടെ ചെറുപ്പക്കാർക്കൊപ്പമുണ്ടാകും: പ്രധാനമന്ത്രി
പ്രതിരോധ കുത്തിവയ്പ്പ് മുതൽ പരിശീലന സൗകര്യങ്ങൾ വരെ,നമ്മുടെ കായികതാരങ്ങളുടെ എല്ലാ ആവശ്യങ്ങളും മുൻഗണനയോടെ നിറവേറ്റണം: പ്രധാനമന്ത്രി
ആഗോള വേദിയിൽ തിളങ്ങുന്ന ഓരോ യുവ കായികതാരവും ആയിരം പേർക്കു കൂടി സ്പോർട്സ് ഏറ്റെടുക്കാൻ പ്രചോദനമാകും: പ്രധാനമന്ത്രി
ജൂലൈയിൽ ഒരു വീഡിയോ കോൺഫറൻസിലൂടെ നമ്മുടെ ഒളിമ്പിക്സ് സംഘവുമായി ഞാൻ ബന്ധപ്പെടും, അവരെ പ്രോത്സാഹിപ്പിക്കാനും അഭിമാനകരമായ ഒരു രാഷ്ട്രം അവരോടൊപ്പം നിൽക്കുന്നുവെന്ന് ഉറപ്പാക്കാനും: പ്രധാനമന്ത്രി
ടോക്കിയോ ഒളിമ്പിക്സിന് 50 ദിവസം അവശേഷിക്കെ, ഇന്ത്യയുടെ ഒളിമ്പിക്സ് തയ്യാറെടുപ്പുകൾ പ്രധാനമന്ത്രി ശ്രീ. നരേന്ദ്ര മോദി അവലോകനം ചെയ്തു. വരാനിരിക്കുന്ന ടോക്കിയോ ഒളിമ്പിക്സിനുള്ള പ്രവർത്തന സന്നദ്ധതയുടെ വിവിധ വശങ്ങളെക്കുറിച്ച് ഉദ്യോഗസ്ഥർ ഒരു അവതരണം നടത്തി. പകർച്ചവ്യാധികൾക്കിടയിൽ കായികതാരങ്ങൾക്ക് തടസ്സമില്ലാത്ത പരിശീലനം ഉറപ്പുവരുത്തുന്നതിനുള്ള വിവിധ നടപടികൾ, ഒളിമ്പിക് ക്വാട്ട നേടുന്നതിനുള്ള അന്താരാഷ്ട്ര മത്സരങ്ങളിലെ പങ്കാളിത്തം , അത്ലറ്റുകൾക്ക് പ്രതിരോധ കുത്തിവയ്പ്പ് നൽകൽ, അവർക്ക് ഇഷ്ടാനുസൃതമുള്ള പിന്തുണ എന്നിവ അവലോകന വേളയിൽ പ്രധാനമന്ത്രിയെ ധരിപ്പിച്ചു .
പ്രതിരോധ കുത്തിവയ്പ്പ് നിലയെക്കുറിച്ചും സപ്പോർട്ട് സ്റ്റാഫുകളെക്കുറിച്ചും ഉദ്യോഗസ്ഥർ വിശദീകരിച്ചു. . ടോക്കിയോ ഒളിമ്പിക്സിലേക്ക് യാത്ര ചെയ്യുന്ന യോഗ്യതയുള്ള / സാധ്യതയുള്ള അത്ലറ്റ്, സപ്പോർട്ട് സ്റ്റാഫ്, ഉദ്യോഗസ്ഥർ എന്നിവർക്ക് എത്രയും വേഗം വാക്സിനേഷൻ നൽകണമെന്ന് പ്രധാന മന്ത്രി നിർദ്ദേശിച്ചു.
.
ജൂലൈയിൽ ഒരു വീഡിയോ കോൺഫറൻസിലൂടെ നമ്മുടെ ഒളിമ്പിക്സ് സംഘവുമായി ബന്ധപ്പെടുമെന്നും എല്ലാ ഇന്ത്യക്കാർക്കും വേണ്ടി അവരെ പ്രോത്സാഹിപ്പിക്കാനും ആശംസകൾ നേരനുമെന്നും പ്രധാനമന്ത്രി പറഞ്ഞു. സ്പോർട്സ് നമ്മുടെ ദേശീയ സ്വഭാവത്തിന്റെ ഹൃദയഭാഗമാണെന്നും നമ്മുടെ യുവാക്കൾ കായിക സംസ്കാരത്തെ ശക്തവും ഊർജ്ജസ്വലവുമായ സംസ്കാരം സൃഷ്ടിക്കുകയാണെന്നും പ്രധാനമന്ത്രി പറഞ്ഞു. 135 കോടി ഇന്ത്യക്കാരുടെ ആശംസകൾ ഒളിമ്പിക്സിൽ പങ്കെടുക്കുന്ന നമ്മുടെ ചെറുപ്പക്കാർക്കൊപ്പമുണ്ടാകുമെന്ന് അദ്ദേഹം പറഞ്ഞു. ആഗോള വേദിയിൽ തിളങ്ങുന്ന ഓരോ യുവ കായികതാരവും ആയിരം പേർക്കു കൂടി സ്പോർട്സ് ഏറ്റെടുക്കാൻ പ്രചോദനമാകുമെന്നും പ്രധാനമന്ത്രി കൂട്ടിച്ചേർത്തു.
ഒളിമ്പിക്സിൽ പങ്കെടുക്കുമ്പോൾ അത്ലറ്റുകളെ പ്രചോദിപ്പിക്കുന്നതിനും കായികതാരങ്ങളുടെ മനോവീര്യം ഉയർത്തുന്നതിനും പ്രത്യേക ശ്രദ്ധ നൽകുമെന്ന് അധികൃതർ അറിയിച്ചു. അതിനാൽ, മത്സരത്തിനിടയിൽ
ഇന്ത്യയിലുള്ള അവരുടെ മാതാപിതാക്കളുമായും കുടുംബാംഗങ്ങളുമായും പതിവായി വീഡിയോ കോൺഫറൻസുകൾ സംഘടിപ്പിക്കും.
11 കായിക ഇനങ്ങളിലായി 100 കായികതാരങ്ങൾ ടോക്കിയോ ഒളിമ്പിക്സിന് യോഗ്യത നേടിയിട്ടുണ്ടെന്നും . 25 കായികതാരങ്ങൾ യോഗ്യത നേടാൻ സാധ്യതയുണ്ടെന്നും ഉദ്യോഗസ്ഥർ പ്രധാനമന്ത്രിയെ അറിയിച്ചു. 2021 ജൂൺ അവസാനത്തോടെ ഇത്ഇതിന്റെ വിശദ വിവരങ്ങൾ പുറത്തുവരും. റിയോ ഡി ജനീറോയിൽ നടന്ന 2016 ലെ അവസാന പാരാലിമ്പിക്സിൽ മൊത്തം 19 ഇന്ത്യൻ അത്ലറ്റുകൾ പങ്കെടുത്തു. 26 പാരാ അത്ലറ്റുകൾ യോഗ്യത നേടി, 16 അത്ലറ്റുകൾ കൂടി ടോക്കിയോ ഒളിമ്പിക്സിന് യോഗ്യത നേടാൻ സാധ്യതയുണ്ട്.
പ്രധാനമന്ത്രിയുടെ ഓഫീസ്
അംഗോളയുടെ പ്രസിഡന്റായി വീണ്ടും തിരഞ്ഞെടുക്കപ്പെട്ട ജോവോ മാനുവൽ ഗോൺകാൽവ്സ് ലോറൻകോയെ പ്രധാനമന്ത്രി അഭിനന്ദിച്ചു
അംഗോളയുടെ പ്രസിഡന്റായി വീണ്ടും തിരഞ്ഞെടുക്കപ്പെട്ട ജോവോ മാനുവൽ ഗോൺകാൽവ്സ് ലോറൻകോയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു :
"അങ്കോളയുടെ പ്രസിഡന്റായി വീണ്ടും തിരഞ്ഞെടുക്കപ്പെട്ട ജോവോ മാനുവൽ ഗോൺകാൽവ്സ് ലോറൻകോയ്ക്ക് അഭിനന്ദനങ്ങൾ. നമ്മുടെ ഉഭയകക്ഷി ബന്ധം ശക്തിപ്പെടുത്തുന്നതിന് ഒരുമിച്ച് പ്രവർത്തിക്കാൻ ഞാൻ ആഗ്രഹിക്കുന്നു."
പ്രധാനമന്ത്രിയുടെ ഓഫീസ്
പ്രധാനമന്ത്രിയും ശ്രീലങ്കൻ പ്രസിഡന്റും തമ്മിലുള്ള ടെലിഫോണ് സംഭാഷണം
കോവിഡ് 19 മഹാമാരിയെക്കുറിച്ചും മേഖലയില് അതു സൃഷ്ടിക്കുന്ന ആരോഗ്യ - സാമ്പത്തിക ആഘാതങ്ങളെക്കുറിച്ചും പ്രധാനമന്ത്രി ശ്രീ. നരേന്ദ്ര മോദി ശ്രീലങ്കൻ പ്രസിഡന്റ് ശ്രീ ഗോതബയ രാജപക്സയുമായി ടെലിഫോണില് ചര്ച്ച നടത്തി.
മഹാമാരിയുടെ പ്രത്യാഘാതങ്ങള് ലഘൂകരിക്കുന്നതിന് സാധ്യമായ എല്ലാ പിന്തുണയും ശ്രീലങ്കയ്ക്കു നല്കുന്നതു തുടരുമെന്ന് പ്രധാനമന്ത്രി ശ്രീലങ്കൻ പ്രസിഡന്റിന് ഉറപ്പു നല്കി.
സാമ്പത്തിക പ്രവര്ത്തനങ്ങള് പുനരാരംഭിക്കുന്നതിനായി ശ്രീലങ്ക സര്ക്കാര് സ്വീകരിച്ച നടപടികളെക്കുറിച്ച് പ്രസിഡന്റ് രാജപക്സ പ്രധാനമന്ത്രിയെ അറിയിച്ചു. ശ്രീലങ്കയില് ഇന്ത്യയുടെ പിന്തുണയോടെയുള്ള വികസന പദ്ധതികള് ത്വരിതപ്പെടുത്തേണ്ടതിന്റെ ആവശ്യകതയെക്കുറിച്ച് ഇരു നേതാക്കളും ധാരണയിലെത്തി. ശ്രീലങ്കയില് ഇന്ത്യൻ സ്വകാര്യ മേഖലയുടെ നിക്ഷേപവും മൂല്യവര്ധനയും പ്രോത്സാഹിപ്പിക്കുന്നതിനുള്ള സാധ്യതകളെക്കുറിച്ചും അവര്ചര്ച്ച ചെയ്തു.
ശ്രീലങ്കയിലെ ജനങ്ങളുടെ ആരോഗ്യത്തിനും ക്ഷേമത്തിനും പ്രധാനമന്ത്രി ആശംസകള് നേരുകയും ചെയ്തു.
(
പ്രധാനമന്ത്രിയുടെ ഓഫീസ്
മഹാ ബിഷുബ പന സംക്രാന്തിയിലും ഒഡിയ പുതുവർഷത്തിലും പ്രധാനമന്ത്രി ആശംസകൾ നേർന്നു
മഹാ ബിഷുബ പന സംക്രാന്തിയുടെയും ഒഡിയ പുതുവർഷത്തിന്റെയും സന്തോഷകരമായ അവസരത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു:
"മഹാ ബിഷുബ പന സംക്രാന്തിയും ഒഡിയ പുതുവത്സരാശംസകളും. ആരോഗ്യകരവും സന്തോഷകരവുമായ ഒരു വർഷം വരട്ടെ."
പ്രധാനമന്ത്രിയുടെ ഓഫീസ്
രണ്ടാം ഖേലോ ഇന്ത്യ ദേശീയ വിന്റർ ഗെയിംസിൽ പ്രധാനമന്ത്രിയുടെ ഉദ്ഘാടന പ്രസംഗം
പുതിയ ദേശീയ വിദ്യാഭ്യാസ നയത്തിൽ കായികരംഗത്തിന് അഭിമാനകരമായ സ്ഥാനം നൽകിയിട്ടുണ്ട് : പ്രധാനമന്ത്രി
ആത്മനിർഭർ ഭാരതത്തിന്റെ ബ്രാൻഡ് അംബാസഡർമാരാണെന്ന് ഓർമ്മിക്കണമെന്ന് യുവ കായികതാരങ്ങളോട് പ്രധാനമന്ത്രി
രണ്ടാമത് ഖേലോ ഇന്ത്യ ദേശീയ വിന്റർ ഗെയിംസിൽ ഉദ്ഘാടന പ്രസംഗം പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിലൂടെ നടത്തി.
ഖേലോ ഇന്ത്യ-വിന്റർ ഗെയിംസിന്റെ രണ്ടാം പതിപ്പ് ഇന്ന് മുതൽ ആരംഭിക്കുകയാണെന്ന് ചടങ്ങിൽ അദ്ദേഹം പറഞ്ഞു. വിന്റർ ഗെയിംസിൽ ഇന്ത്യയുടെ ഫലപ്രദമായ സാന്നിധ്യത്തിലൂടെ ജമ്മു കശ്മീരിനെ ഒരു പ്രധാന കേന്ദ്രമാക്കി മാറ്റുന്നതിനുള്ള സുപ്രധാന ചുവടുവയ്പാണിത്. ജമ്മു കശ്മീരിലെയും, രാജ്യത്തിന്റെ വിവിധ ഭാഗങ്ങളിൽ നിന്നുമുള്ള എല്ലാ കളിക്കാരെയും അദ്ദേഹം ആശംസകൾ അറിയിച്ചു. വിവിധ സംസ്ഥാനങ്ങളിൽ നിന്ന് ഈ വിന്റർ ഗെയിംസിൽ പങ്കെടുക്കുന്ന കളിക്കാരുടെ എണ്ണം ഇരട്ടിയായതായി അദ്ദേഹം അഭിപ്രായപ്പെട്ടു, ഇത് വിന്റർ ഗെയിംസിനോടുള്ള വർദ്ധിച്ചു വരുന്ന ആവേശം പ്രകടമാക്കുന്നു. വിന്റർ ഒളിമ്പിക്സിൽ പങ്കെടുക്കുമ്പോൾ ഈ വിന്റർ ഗെയിംസിൽ നിന്നുള്ള അനുഭവം കളിക്കാരെ സഹായിക്കുമെന്ന് അദ്ദേഹം പറഞ്ഞു. ജമ്മു കശ്മീരിലെ ശൈത്യകാല ഗെയിംസ് ഒരു പുതിയ കായിക പരിസ്ഥിതി വികസിപ്പിക്കാൻ സഹായിക്കുമെന്ന് അദ്ദേഹം പറഞ്ഞു. ഈ പരിപാടി ജമ്മു കശ്മീരിലെ ടൂറിസം മേഖലയിൽ പുതിയ ചൈതന്യവും ഉത്സാഹവും ഉളവാക്കുമെന്ന് പ്രധാനമന്ത്രി പറഞ്ഞു. ലോക രാജ്യങ്ങൾ തങ്ങളുടെ സൌഹാർദ്ദശക്തി എടുത്തുകാട്ടുന്ന മേഖലയായി കായികരംഗം മാറിയിട്ടുണ്ടെന്നും ശ്രീ മോദി പറഞ്ഞു.
കായികരംഗത്തിന് ആഗോള തലമുണ്ടെന്നും ഈ കാഴ്ചപ്പാട് കായിക രംഗത്തെ സമീപകാല പരിഷ്കാരങ്ങൾക്ക് വഴികാട്ടിയാണെന്നും പ്രധാനമന്ത്രി പറഞ്ഞു. ഖേലോ ഇന്ത്യ പ്രചാരണം മുതൽ ഒളിമ്പിക് പോഡിയം സ്റ്റേഡിയം വരെ സമഗ്രമായ സമീപനമുണ്ട്. കായികരംഗത്തെ പ്രൊഫഷണലുകൾക്ക് കൈത്താങ്ങ് നൽകിക്കൊണ്ട് താഴേത്തട്ടിലുള്ള പ്രതിഭകളെ തിരിച്ചറിയുന്നത് മുതൽ അവരെ ആഗോളതലത്തിലേക്ക് എത്തിക്കുകയാണ്. കഴിവുകൾ തിരിച്ചറിയൽ മുതൽ ടീം തിരഞ്ഞെടുപ്പ് വരെ സുതാര്യതയാണ് ഗവൺമെന്റിന്റെ മുൻഗണന. കായികതാരങ്ങളുടെ അന്തസ്സും അവരുടെ സംഭാവനയ്ക്കുള്ള അംഗീകാരവും ഉറപ്പാക്കുന്നുണ്ടെന്ന് പ്രധാനമന്ത്രി പറഞ്ഞു.
അടുത്തിടെ കൊണ്ടുവന്ന ദേശീയ വിദ്യാഭ്യാസ നയത്തിൽ കായികരംഗത്തിന് അഭിമാനകരമായ സ്ഥാനം നൽകിയിട്ടുണ്ടെന്ന് പ്രധാനമന്ത്രി പറഞ്ഞു. നേരത്തെ പാഠ്യേതര പ്രവർത്തനമായി കണക്കാക്കപ്പെട്ടിരുന്ന സ്പോർട്സ് ഇപ്പോൾ പാഠ്യപദ്ധതിയുടെ ഭാഗമായി കണക്കാക്കപ്പെടുന്നു, കൂടാതെ കുട്ടികളുടെ വിദ്യാഭ്യാസത്തിൽ സ്പോർട്സിലെ ഗ്രേഡിംഗ് കണക്കാക്കും. സ്പോർട്സിനായി ഇൻസ്റ്റിറ്റ്യൂട്ട് ഓഫ് ഹയർ എഡ്യൂക്കേഷൻ, സ്പോർട്സ് യൂണിവേഴ്സിറ്റി മുതലായവ തുടങ്ങിയതായി പ്രധാനമന്ത്രി അറിയിച്ചു. സ്പോർട്സ് സയൻസും സ്പോർട്സ് മാനേജ്മെന്റും സ്കൂൾ തലത്തിലേക്ക് കൊണ്ടുപോകേണ്ടതിന്റെ ആവശ്യകത യുവാക്കളുടെ കരിയർ സാധ്യതകൾ മെച്ചപ്പെടുത്തുമെന്നും കായിക സമ്പദ്വ്യവസ്ഥയിൽ ഇന്ത്യയുടെ സാന്നിധ്യം വർദ്ധിപ്പിക്കുമെന്നും അദ്ദേഹം പറഞ്ഞു.
ആത്മനിർഭർ ഭാരതത്തിന്റെ ബ്രാൻഡ് അംബാസഡർമാരാണെന്ന് ഓർക്കണമെന്ന് ശ്രീ മോദി യുവ കായികതാരങ്ങളെ ഉദ്ബോധിപ്പിച്ചു. കായിക രംഗത്തെ അവരുടെ പ്രകടനത്തിലൂടെ ലോകം ഇന്ത്യയെ വിലയിരുത്തുന്നുമെന്ന് പ്രധാനമന്ത്രി പറഞ്ഞു.
(